Coba ceritain soal Cut Nyak Meutia dalam bahasa aceh

Tjoet Nyak Meutia (lahé: Keureutoe, Pirak, Acèh Barôh nibak 15 Februari 1870 – abéh umu di Alue Kurieng, Aceh, 24 Oktober 1910 nibak umu 40 thon), gopnyan nakeuh sidroe Pahlawan Prang Acèh. Tjoet Nyak Meuthia nakeuh aneuk inong nibak Teuku Ben Daud Pirak ngon Cut Jah. Ureuëng chik gopnyan nakeuh sidroë Ulèe balang di gampông Pirak nyang jitamöng lam dairah Ulèe balang Keureutoe. Phôn that Cut Nyak Meutia geujak prang Beulanda ngön lakoë geuh nyang nan gopnyan Teuku Chik Di Tunong. Bak buleuën lhèe thôn 1905 Teuku Chik Di Tunong meuhasé jidrop lé Beulanda ngön hana trép lheuëh nyan laju jihukôm maté di pasi Lhôk Seumawè'. Seugohlom abéh umu, Teuku Chik Di Tunong geukeubah wasiët bak Pang Nanggroë (sahbat gopnyan) meuhat lheuëh abéh umu gopnyan Pang Nanggroe geutém tuëng balèe peurumoh gopnyan seureuta geutém hirö keuh Teuku Raja Sabi (Aneuk agam Teuku Chik Di Tunong ngön Cut Meutia).

Ban lagèe wasiët Teuku Chik Di Tunong, Cut Meutia dudoë lheuëh nyan geumeukawén teuk ngon Pang Nanggroë, lheuëh nyan geumeusapat ngon pasukan prang nyang geuulèe lé Teuku Muda Gantoë. Bak saboh prang ngön Korps Marechausée di dairah Paya Cicém, Cut Meutia kawan ureuëng inöng ka geupluëng jiôh lam rimba. Pang Nanggroë teutap geupeutheun dairah Paya Cicém nyan sampoë abéh umu disinan bak tanggai 26 buleuën sikureuëng thôn 1910.

Lheuëh abéh umu Pang Nanggroë Cut Meutia teutap hana geutém taklôk keu Beulanda, gopnyan sabé geulawan Beulanda nyan ngön pasukan neuh nyang hana ramèe lé. Lam rimba antara Tanöh Pasè ngön Tanoh Gayo nyan Beulanda hana piyôh jijak mita teumpat gopnyan meusom, sampoë nibak tanggai 24 buleuën siplôh thôn 1910, Cut Meutia ngon padum-padum droë pasukan geuh ka meupakhôp ngon patroli Marsosé di dairah Aluë Kuriëng. Lam prang nyan keuh Cut Meutia keunong timbak ngon laju abéh umu neuh disinan. Nibak teumpat nyan cit gopnyan geuseumiyub, ngon hana geupinah lé jasad gopnyan sampoë 'an jinoë.

Seugohlom abéh umu neuh, Cut Meutia neupeujôk aneuk neuh (Teuku Raja Sabi) nyang masa nyan mantong ubeut nibak Teuku Chik Buwah sira nekeubah wasiët keu neuyuë hiro keuh Teuku Raja Sabi.